CELEX: 31988R3794
Language: el
Date: 1988-12-05 00:00:00
Title: Κανονισμός (ΕΟΚ) αριθ. 3794/88 της Επιτροπής της 5ης Δεκεμβρίου 1988 περί τροποποιήσεως του κανονισμού (ΕΟΚ) αριθ. 1599/84 όσον αφορά την υποβολή αιτήσεως για προκαταβολή της ενισχύσεως για τα μεταποιημένα προϊόντα με βάση τα οπωροκηπευτικά

Avis juridique important

|

31988R3794

Κανονισμός (ΕΟΚ) αριθ. 3794/88 της Επιτροπής της 5ης Δεκεμβρίου 1988 περί τροποποιήσεως του κανονισμού (ΕΟΚ) αριθ. 1599/84 όσον αφορά την υποβολή αιτήσεως για προκαταβολή της ενισχύσεως για τα μεταποιημένα προϊόντα με βάση τα οπωροκηπευτικά  

Επίσημη Εφημερίδα αριθ. L 334 της 06/12/1988 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 3794/88 ΤΗΣ ΕΠΙΤΡΟΠΗΣ  της 5ης Δεκεμβρίου 1988  περί τροποποιήσεως του κανονισμού (ΕΟΚ) αριθ. 1599/84 όσον αφορά την υποβολή αιτήσεως για προκαταβολή της ενισχύσεως για τα μεταποιημένα προϊόντα με βάση τα οπωροκηπευτικά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 2247/88 (2), και ιδίως το άρθρο 3 παράγραφος 4,  Εκτιμώντας:  ότι το άρθρο 11 στοιχείο α) του κανονισμού (ΕΟΚ) αριθ. 1599/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2396/88 (4), προβλέπει τους όρους για την προκαταβολή ενός μέρους της ενισχύσεως στην παραγωγή των προϊόντων με βάση την τομάτα· ότι, βάσει της πείρας που αποκτήθηκε, πρέπει να επιτραπεί στους μεταποιητές που περατώνουν τον κύκλο της μεταποιήσεως πριν από τις 31 Οκτωβρίου να μπορούν να υποβάλουν την αίτησή τους για προκαταβολή της ενίσχυσης πριν από την ημερομηνία αυτή για να διευκολύνεται κατ' αρχήν, η ταχύτερη πληρωμή της εν λόγω προκαταβολής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με Βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 11 στοιχείο α) παράγραφος 1 του κανονισμού (ΕΟΚ) αριθ. 1599/84 προστίθεται το ακόλουθο εδάφιο:  «Εντούτοις, εάν ο μεταποιητής περατώνει την περίοδο εμπορίας πριν από τις 31 Οκτωβρίου, μπορεί να υποβάλει αίτηση για προκαταβολή της ενισχύσεως από τις 10 Οκτωβρίου».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 198 της 26. 7. 1988, σ. 21.  (3) ΕΕ αριθ. L 152 της 8. 6. 1984, σ. 16.  (4) ΕΕ αριθ. L 205 της 30. 7. 1988, σ. 85.